CELEX: 32014D0923
Language: fi
Date: 2014-12-12 00:00:00
Title: 2014/923/EU: Komission täytäntöönpanopäätös, annettu 12 päivänä joulukuuta 2014 , pitkäkantainterferometrian yhteisen tutkimuslaitoksen perustamisesta eurooppalaisena tutkimusinfrastruktuurikonsortiona (JIV-ERIC)

18.12.2014   
            
            
               FI
            
            
               Euroopan unionin virallinen lehti
            
            
               L 363/156
            
         KOMISSION TÄYTÄNTÖÖNPANOPÄÄTÖS,
   annettu 12 päivänä joulukuuta 2014,
   pitkäkantainterferometrian yhteisen tutkimuslaitoksen perustamisesta eurooppalaisena tutkimusinfrastruktuurikonsortiona (JIV-ERIC)
   
      (2014/923/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetun neuvoston asetuksen (EY) N:o 723/2009 (1) ja erityisesti sen 6 artiklan 1 kohdan a alakohdan,
   sekä katsoo seuraavaa:
   
               (1)
            
            
               Ranskan tasavalta, Alankomaiden kuningaskunta, Ruotsin kuningaskunta ja Ison-Britannian ja Pohjois-Irlannin yhdistynyt kuningaskunta ovat pyytäneet komissiota perustamaan pitkäkantainterferometrian yhteisen tutkimuslaitoksen eurooppalaisena tutkimusinfrastruktuurikonsortiona (JIV-ERIC).
            
         
               (2)
            
            
               Kyseiset jäsenvaltiot ovat sopineet, että JIV-ERICin vastaanottavana jäsenvaltiona toimii Alankomaiden kuningaskunta.
            
         
               (3)
            
            
               Tässä päätöksessä säädetyt toimenpiteet ovat asetuksen (EY) N:o 723/2009 20 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Perustetaan pitkäkantainterferometrian yhteinen tutkimuslaitos eurooppalaisena tutkimusinfrastruktuurikonsortiona (JIV-ERIC).
   2.   JIV-ERICin perussääntö vahvistetaan liitteessä. Perussääntö on pidettävä ajan tasalla ja asetettava julkisesti saataville JIV-ERICin verkkosivustolla ja sen sääntömääräisessä kotipaikassa.
   3.   Perussäännön olennaisista osista, joiden muuttaminen edellyttää komission hyväksyntää asetuksen (EY) N:o 723/2009 11 artiklan 1 kohdan mukaisesti, määrätään 1, 2, 18, 20–25 ja 27 ja 28 artiklassa.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 12 päivänä joulukuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 206, 8.8.2009, s. 1.
   
      LIITE
      
         JOHDANTO-OSA
      
      TODETEN pitkäkantainterferometrian yhteisen eurooppalaisen tutkimuslaitoksen (JIVE) pitkäaikaisen toiminnan ja merkityksen eurooppalaiselle tutkimusalueelle osapuolet ovat sopineet siirtävänsä kaiken operatiivisen toiminnan Alankomaiden oikeuden mukaiselta säätiöltä (”Stichting JIVE”) asetuksen (EY) N:o 723/2009 nojalla perustetulle oikeushenkilölle, jonka nimeksi tulee ”JIV-ERIC”.
      Sekä katsovat seuraavaa:
      Eurooppalainen pitkäkantainterferometrian (VLBI) verkosto (EVN) on pitkään toiminnassa ollut ja joustavasti laajennettavissa oleva konsortio, jonka avulla merkittävä, ympäri maailmaa oleva tiedeyhteisö voi käyttää eri puolilla Eurooppaa ja muissa maanosissa sijaitsevia radioteleskooppeja yhteisessä astronomian alan havaintotoiminnassa. EVN on yli kahdenkymmenen vuoden ajan osoittanut pitävänsä yllä korkeita standardeja ja hyvin luotettavaa verkostoa.
      EVN:n yhteyteen perustettiin vuonna 1993 pitkäkantainterferometrian yhteinen eurooppalainen tutkimuslaitos Alankomaiden oikeuden mukaisena säätiönä (Stichting) huolehtimaan keskeisistä palveluista ja erityisesti tallennetun radioteleskooppidatan prosessoinnista (korreloinnista). Se tarjoaa EVN:n käyttäjille tukea ehdottamalla sille havainnointeja sekä prosessoimalla ja tulkitsemalla havaintoaineistoa. Se antaa myös palautetta radioteleskooppien tuottaman datan laadusta. JIVE muodostaa keskeisen infrastruktuurin EVN:n ja muiden verkostojen yhteiselle havaintotoiminnalle. JIVE osallistuu aktiivisesti EVN:n valmiuksien parantamiseen kehittämällä uusia tekniikoita, jotka liittyvät erityisesti keskeisiin prosessointi- ja käyttäjäpalveluihin.
      Tässä ja muissa toimissa JIVE on toiminut EVN:n edustajana erityisesti toteuttaessaan EY:n ohjelmia. JIVE-infrastruktuurin ja EVN:n välinen suhde on vahvistettu Berliinissä 22 päivänä marraskuuta 2002 tehdyssä EVN:n konsortion yhteistyömuistiossa.
      JIVE on tällä hetkellä Alankomaiden oikeuden mukainen säätiö. Eurooppalainen tutkimusinfrastruktuurikonsortio (ERIC) on JIVEn tieteelliseen tehtävään ja tavoitteisiin soveltuva oikeushenkilö. ERICin oikeudellisesta muodosta säädetään asetuksessa (EY) N:o 723/2009.
      JIV-ERICin perustaminen takaa kansallisten tutkimuslaitosten pitkäaikaisen yhteistyön jatkuvuuden pitkäkantainterferometrian alalla. Pitkäkantainterferometrian verkostot tarjoavat kriittisen avainteknologian nykyisten ja tulevien keskeisten infrastruktuurien käyttöön radioastronomian alalla.
      JIVE-korrelaattori on JIV-ERIC-infrastruktuurin ydinosa. Se on olennainen keskuskomponentti pitkäkantainterferometrian tutkimusinfrastruktuurissa. JIV-ERIC jatkaa nykyistä yhteistyötä ja vastaa nykyisistä sopimusvelvoitteista kaikkien EVN:n kumppanien kanssa huolehtien toiminnan jäsentämisestä samoille linjoille JIV-ERICin tehtävän kanssa. JIV-ERIC vastaa korreloinnista kaikissa EVN:n hankkeissa. Lisäksi JIV-ERIC edistää ja ottaa käyttöön pitkäkantainterferometrian tekniikoita ja muita radioastronomian tekniikoita.
      Perustajajäsenet OVAT SOPINEET perustavansa ja toteuttavansa JIV-ERICin seuraavien määräysten mukaisesti:
      1 LUKU
      
         YLEISET MÄÄRÄYKSET
      
      1 artikla
      Nimi, kotipaikka ja työkieli
      1.   Perustetaan pitkäkantainterferometrian eurooppalainen tutkimusinfrastruktuurikonsortio, jäljempänä ’JIV-ERIC’.
      2.   JIV-ERIC on tutkimusinfrastruktuuri, joka toimii JIV-ERICin jäsenmaissa sekä tarkkailijamaissa ja muissa maissa, joiden kanssa JIV-ERIC on tehnyt sopimuksia perussäännön 8 artiklan 1 kohdan mukaisesti.
      3.   JIV-ERICin oikeudellisena muotona on asetuksen (EY) N:o 723/2009 säännösten mukainen eurooppalainen tutkimusinfrastruktuurikonsortio (ERIC), ja sen nimeksi tulee ”JIV-ERIC”.
      4.   JIV-ERICin sääntömääräinen kotipaikka on Dwingeloossa Alankomaissa.
      5.   JIV-ERICin työkieli on englanti.
      2 artikla
      Tehtävät ja toimet
      1.   JIV-ERIC edistää ja ottaa käyttöön pitkäkantainterferometrian tekniikoita ja muita radioastronomian tekniikoita. Erityisesti JIV-ERIC hoitaa ja kehittää dataprosessoria, jota kutsutaan ”korrelaattoriksi”, ja palvelee tutkijoita, jotka käyttävät EVN:n laitteistoja. JIV-ERIC vastaa korreloinnista kaikissa EVN:n hankkeissa, jotka EVN:n ohjelmakomitea on hyväksynyt, jotka EVN:n ohjelmasuunnittelija on sisällyttänyt EVN:n toiminta-ohjelmaan ja jotka on osoitettu siinä korreloitaviksi JIV-ERICissä.
      2.   JIV-ERIC edistää pitkäkantainterferometriaa EVN:n kumppaneiden ja muiden verkostojen radioteleskooppien välillä. JIV-ERIC organisoi ja helpottaa EVN:n ja muiden verkostojen toiminnalle tarjottavaa tukea sekä muita tähän liittyviä radioastronomian alan toimia, jotka ovat tarpeen JIV-ERICin tavoitteen saavuttamiseksi.
      3.   JIV-ERIC toimii voittoa tavoittelematta. Innovoinnin sekä osaamisen ja teknologian siirron edistämiseksi tutkimusinfrastruktuurissa voidaan harjoittaa rajallista liiketaloudellista toimintaa, kunhan tämä ei vaaranna sen pääasiallisia toimia.
      2 LUKU
      
         JÄSENYYS
      
      3 artikla
      Jäsenyys ja edustajat
      1.   Seuraavista tahoista voi tulla JIV-ERICin jäseniä tai äänivallattomia tarkkailijoita:
      
                  a)
               
               
                  jäsenvaltiot;
               
            
                  b)
               
               
                  assosioituneet maat;
               
            
                  c)
               
               
                  muut kolmannet maat kuin assosioituneet maat;
               
            
                  d)
               
               
                  valtioiden väliset järjestöt.
               
            2.   Jäsentä tai tarkkailijaa voi edustaa yksi sen valitsema ja omien sääntöjensä ja menettelyjensä mukaan nimittämä julkinen taho tai yksityinen taho, joka suorittaa julkisen palvelun tehtävää.
      3.   JIV-ERICin nykyiset jäsenet, tarkkailijat ja näiden edustajat luetellaan liitteessä 1. Pääjohtaja pitää liitettä 1 ajan tasalla. ERIC-hakemuksen jättämisen aikaisia jäseniä kutsutaan perustajajäseniksi.
      4 artikla
      Jäsenten hyväksyminen
      1.   Uusien jäsenten ottamista koskevat ehdot ovat seuraavat:
      
                  a)
               
               
                  uusien jäsenien ottaminen edellyttää neuvoston hyväksyntää;
               
            
                  b)
               
               
                  hakijoiden on toimitettava kirjallinen hakemus neuvoston puheenjohtajalle;
               
            
                  c)
               
               
                  hakemuksessa on kuvattava, millä tavalla hakija edistää JIV-ERICin tavoitteita ja toimia ja täyttää velvoitteensa, sekä nimettävä valtuutettu taho, jolla on laillinen oikeus toimia sen edustajana.
               
            2.   Jäsenyys on aluksi voimassa viisi vuotta.
      5 artikla
      Jäsenen eroaminen ja jäsenyyden päättäminen
      1.   JIV-ERICin perustamista seuraavien viiden ensimmäisen vuoden aikana jäsen ei voi erota, ellei jäsenyyttä ole vahvistettu lyhyemmäksi ajaksi. JIV-ERICin ensimmäisten viiden toimivuoden jälkeen jäsen voi erota varainhoitovuoden päättyessä jätettyään erohakemuksen 12 kuukautta aikaisemmin.
      2.   Jäsen voi erota, jos neuvosto päättää korottaa liitteessä 2 vahvistettua vuotuista rahoitusosuutta. Poiketen siitä, mitä 5 artiklan 1 kohdassa määrätään, jäsen voi halutessaan erota JIV-ERICistä kuuden kuukauden kuluessa siitä, kun neuvosto on hyväksynyt ehdotuksen rahoitusosuuden korottamisesta.
      3.   Ero tulee voimaan varainhoitovuoden lopussa sillä edellytyksellä, että eroava jäsen on täyttänyt velvoitteensa.
      4.   Neuvosto voi päättää jäsenen jäsenyyden, jos seuraavat edellytykset täyttyvät:
      
                  a)
               
               
                  jäsen rikkoo vakavasti tämän perussäännön mukaisia velvoitteitaan;
               
            
                  b)
               
               
                  jäsen ei ole oikaissut tällaista rikkomista kuuden kuukauden kuluessa sen tiedoksiannosta.
               
            Jäsenellä on mahdollisuus valittaa jäsenyyden päättämisestä tehdystä päätöksestä ja esittää perustelunsa neuvostolle.
      3 LUKU
      
         TARKKAILIJAT JA OSALLISTUVAT TUTKIMUSLAITOKSET
      
      6 artikla
      Tarkkailijoiden hyväksyminen
      1.   Valtiot ja valtioiden väliset järjestöt, jotka ovat halukkaita antamaan panoksen JIV-ERICiin ja aikovat tulla jäseniksi, voivat hakea tarkkailijan asemaa.
      2.   Tarkkailijoiden ottamista koskevat ehdot ovat seuraavat:
      
                  a)
               
               
                  tarkkailijaksi otetaan aluksi kolmeksi vuodeksi;
               
            
                  b)
               
               
                  tarkkailijoiden ottaminen edellyttää neuvoston hyväksyntää; ja
               
            
                  c)
               
               
                  hakemukset on esitettävä kirjallisesti neuvoston puheenjohtajalle ja niissä on kuvattava, miten hakija edistää yhteistyössä JIV-ERICin tavoitteita ja toimia, sekä nimettävä valtuutettu taho, jolla on laillinen oikeus toimia sen edustajana.
               
            3.   Tarkkailija voi hakea jäsenyyttä milloin tahansa.
      7 artikla
      Tarkkailijan eroaminen ja tarkkailijan aseman päättyminen
      1.   Tarkkailijan asema on aluksi voimassa kolme vuotta.
      2.   Tarkkailijan ero tulee voimaan varainhoitovuoden lopussa sillä edellytyksellä, että eroava tarkkailija on täyttänyt velvoitteensa.
      3.   Neuvosto voi päättää tarkkailijan aseman, jos seuraavat edellytykset täyttyvät:
      
                  a)
               
               
                  tarkkailija rikkoo vakavasti tämän perussäännön mukaisia velvoitteitaan; ja
               
            
                  b)
               
               
                  tarkkailija ei ole oikaissut tällaista rikkomista kuuden kuukauden kuluessa sen tiedoksiannosta.
               
            Tarkkailijalla on mahdollisuus valittaa tarkkailijan aseman päättämisestä tehdystä päätöksestä ja esittää perustelunsa neuvostolle.
      8 artikla
      Tutkimuslaitosten osallistuminen JIV-ERICiin
      1.   JIV-ERIC voi tehdä yhteistyösopimuksen sellaisten tutkimuslaitosten kanssa, joilla käyttävät pitkäkantainterferometrian komponenttia tai jotka edustavat kansallista etua pitkäkantainterferometrian yhteistyössä ja jotka eivät sijaitse maissa, jotka ovat jäseniä tai tarkkailijoita. Yhteistyösopimuksessa vahvistetaan ehdot ja edellytykset, joiden mukaisesti kansalliset tutkimuslaitokset voivat liittyä JIV-ERICin infrastruktuuriin ja sitoutua 2 artiklassa mainittuihin tehtäviin ja toimiin.
      2.   Yhteistyösopimuksessa määrätään sovitusta rahoitusosuudesta, oikeudesta antaa dataa prosessoitavaksi JIV-ERICin keskeisissä järjestelmissä sekä oikeudesta osallistua neuvoston kokouksiin, saada esityslistat ja niihin liitetyt asiakirjat ja ilmaista kantansa JIV-ERICin operatiivisesta toiminnasta neuvoston kokouksissa.
      3.   Yhteistyösopimuksen tekee JIV-ERICin pääjohtaja.
      4.   Tutkimuslaitosten vuotuisen rahoitusosuuden määrittämisessä sovelletaan ohjaavina periaatteina liitteessä 2 esitettyjä periaatteita. Tällöin otetaan erityisesti huomioon pitkäkantainterferometrian infrastruktuurin paikalliseen komponenttiin liittyvä vuotuinen operatiivinen toiminta.
      4 LUKU
      
         OIKEUDET JA VELVOLLISUUDET
      
      9 artikla
      Jäsenten oikeudet ja velvollisuudet
      1.   Jäsenillä on oikeus
      
                  a)
               
               
                  osallistua neuvoston kokouksiin ja äänestää niissä;
               
            
                  b)
               
               
                  osallistua JIV-ERICiä koskevien pitkän aikavälin strategioiden ja toimintalinjojen kehittämiseen ja päätöksentekomenettelyihin;
               
            Jäsenten muita hyötyjä ovat
      
                  c)
               
               
                  jäsenten tutkimusyhteisön oikeus osallistua JIV-ERICin tapahtumiin, kuten kesäkursseille, työryhmiin, konferensseihin ja koulutukseen edulliseen hintaan, jos tilaa on;
               
            
                  d)
               
               
                  oikeus antaa tutkimusyhteisönsä saataville JIV-ERICin tuki asiaankuuluvien järjestelmien, prosessien ja palvelujen kehittämiseen;
               
            
                  e)
               
               
                  oikeus antaa dataa käsiteltäväksi JIV-ERICin keskeisissä järjestelmissä ja saada tukea JIV-ERICiltä.
               
            2.   Kukin jäsen nimeää kaksi edustajaa, joista ainakin yhden on omattava tieteellistä asiantuntemusta ja edustettava tutkimuslaitoksia, jotka tarjoavat resursseja JIV-ERICille.
      3.   Kukin jäsen
      
                  a)
               
               
                  maksaa neuvoston päättämät ja liitteessä 2 kuvatut rahoitusosuudet;
               
            
                  b)
               
               
                  antaa yhdelle edustajistaan täydet valtuudet äänestää kaikissa neuvoston kokouksissa käsiteltävissä asioissa;
               
            
                  c)
               
               
                  voi nimittää tai valtuuttaa paikallisen laitoksen tai infrastruktuurikonsortion hoitamaan sille tämän perussäännön mukaisesti kuuluvia velvollisuuksia.
               
            4.   Edellä 9 artiklan 3 kohdan a alakohdassa tarkoitetun sovitun rahoitusosuuden lisäksi jäsenet voivat yksin tai yhdessä muiden jäsenten, tarkkailijoiden tai kolmansien osapuolien kanssa suorittaa muita osuuksia. Tällaiset käteisenä tai luontoissuorituksina suoritettavat osuudet hyväksyy neuvosto.
      10 artikla
      Tarkkailijoiden oikeudet ja velvollisuudet
      1.   Tarkkailijoilla on oikeus
      
                  a)
               
               
                  osallistua neuvoston kokoukseen ilman äänioikeutta;
               
            
                  b)
               
               
                  ilmaista kantansa neuvoston esityslistasta;
               
            
                  c)
               
               
                  saada esityslistat, myös niihin liitetyt asiakirjat;
               
            
                  d)
               
               
                  asiaankuuluvan tieteellis-teknisen yhteisön kyseessä ollessa osallistua JIV-ERICin tapahtumiin.
               
            2.   Kukin tarkkailija
      
                  a)
               
               
                  nimeää kaksi edustajaa, joista ainakin yhden on edustettava kansallisia laitoksia, jotka asettavat resursseja JIV-ERICin käyttöön;
               
            
                  b)
               
               
                  esittää yhteistyönsä puitteissa toteutettavat toimet, joilla edistetään 2 artiklassa tarkoitettuja JIV-ERICin tavoitteita;
               
            
                  c)
               
               
                  toimittaa neuvostolle vuosittain selvityksen, jossa arvioidaan yhteistyön edistymistä JIV-ERICin tavoitteiden saavuttamisessa;
               
            
                  d)
               
               
                  voi valtuuttaa edustajansa huolehtimaan 10 artiklan 2 kohdan b alakohdassa tarkoitetuista velvoitteista.
               
            3.   Edellä 10 artiklan 2 kohdan b alakohdassa tarkoitetun JIV-ERICin tavoitteisiin tähtäävän sovitun yhteistyön lisäksi tarkkailijat voivat yksin tai yhdessä muiden jäsenten, tarkkailijoiden tai kolmansien osapuolien kanssa suorittaa muita osuuksia. Tällaiset käteisenä tai luontoissuorituksina suoritettavat osuudet hyväksyy neuvosto.
      5 LUKU
      
         HALLINNOINTI
      
      11 artikla
      Hallinto ja johtaminen
      JIV-ERICin hallintorakenteeseen kuuluvat seuraavat elimet:
      
                  a)
               
               
                  neuvosto;
               
            
                  b)
               
               
                  pääjohtaja.
               
            12 artikla
      Neuvosto
      1.   Neuvosto on JIV-ERICin ylin hallintoelin, ja se koostuu JIV-ERICin jäsenten ja tarkkailijoiden edustajista. Kullakin jäsenellä on yksi ääni. Kukin jäsen nimeää yhden ääniedustajan. Jokainen jäsenten ja tarkkailijoiden valtuuskunta voi koostua enintään kahdesta henkilöstä, joista ainakin yhdellä on oltava (9 artiklan 2 kohdassa ja 10 artiklan 2 kohdassa tarkoitettua) JIV-ERICin kannalta merkityksellistä tieteellistä asiantuntemusta. Isäntälaitoksen on oltava edustettuna isäntäjäsenen valtuuskunnassa.
      2.   Neuvosto esittää pysyvät vierailukutsut EVN:n elimille tai edustajille ja (8 artiklan 1 kohdassa tarkoitetuille) osallistuville tutkimuslaitoksille katsoessaan tämän olevan tarpeen.
      3.   Neuvosto hyväksyy työjärjestyksensä niin pian kuin se on kohtuudella mahdollista JIV-ERICin perustamisen jälkeen, mukaan lukien 23 artiklan 1 kohdassa, 25 artiklan 1 kohdassa ja 26 artiklan 1 kohdassa tarkoitetut työjärjestyksen säännöt.
      4.   Neuvosto kokoontuu vähintään kerran vuodessa, ja se vastaa tämän perussäännön määräysten mukaisesti JIV-ERICin yleisestä johdosta ja valvonnasta.
      5.   Neuvoston tavoitteena on pitkäkantainterferometrian infrastruktuurin tieteellinen huippuosaaminen ja resursseja JIV-ERICin käyttöön asettavien tutkimuslaitosten palvelujen johdonmukaisuus, yhtenäisyys ja vakaus.
      6.   Neuvostolla on oltava vähintään valtuudet
      
                  a)
               
               
                  päättää strategioista JIV-ERICin kehittämiseksi;
               
            
                  b)
               
               
                  hyväksyä pääjohtajan esittämä vuotuinen työohjelma, joka sisältää vuotuisen talousarvion, JIV-ERICin koordinointi- ja tukitoimistolle ja yhteisille palveluille osoitetut määrärahat sekä yleiskuvauksen pitkän aikavälin strategiasta;
               
            
                  c)
               
               
                  päättää vähintään viiden vuoden välein jäsenten ja tarkkailijoiden rahoitusosuudesta noudattaen liitteessä 2 esitettyjä laskentaperiaatteita;
               
            
                  d)
               
               
                  hyväksyä JIV-ERICin vuosikertomus ja tarkastetut tilinpäätökset;
               
            
                  e)
               
               
                  päättää uusien jäsenten tai tarkkailijoiden ottamisesta;
               
            
                  f)
               
               
                  päättää jäsenyyden tai tarkkailijan aseman päättymisestä;
               
            
                  g)
               
               
                  päättää perussäännön muuttamista koskevista ehdotuksista;
               
            
                  h)
               
               
                  nimittää, erottaa määräaikaisesti ja irtisanoa pääjohtaja;
               
            
                  i)
               
               
                  perustaa täydentäviä elimiä;
               
            
                  j)
               
               
                  kuvata pääjohtajan toimeksianto ja erityiset toimet sekä antaa suuntaviivoja pääjohtajalle 8 artiklan 3 kohdassa tarkoitettujen yhteistyösopimusten tekemisestä.
               
            7.   Puheenjohtaja kutsuu neuvoston koolle vähintään neljä viikkoa etukäteen, ja esityslista toimitetaan vähintään neljätoista vuorokautta ennen kokousta. Jäsenillä on oikeus ehdottaa asioita esityslistalle viimeistään viisi päivää ennen kokousta. Neuvosto koolle kutsumista voi pyytää vähintään 50 prosenttia jäsenistä.
      8.   Neuvosto valitsee puheenjohtajan 75 prosentin ääntenenemmistöllä. Puheenjohtaja valitaan kahden vuoden toimikaudeksi, joka voidaan uusia kerran.
      9.   Neuvosto valitsee varapuheenjohtajan 75 prosentin ääntenenemmistöllä. Varapuheenjohtaja toimii puheenjohtajana tämän poissa ollessa ja eturistiriitatapauksessa. Varapuheenjohtaja valitaan kahden vuoden toimikaudeksi, joka voidaan uusia kerran.
      13 artikla
      Neuvoston päätöksenteko
      1.   Neuvoston keskustelujen ja päätösten päätösvaltaisuusedellytyksenä on, että kaksi kolmasosaa jäsenistä on läsnä ja edustettuina kokouksessa.
      2.   Neuvoston on kaikissa päätöksissään pyrittävä parhaansa mukaan yhteisymmärrykseen.
      3.   Jos yhteisymmärrykseen ei päästä, päätös tehdään annettujen äänten yksinkertaisella enemmistöllä, lukuun ottamatta 12 artiklan 8 ja 9 kohdassa ja 13 artiklan 4 ja 5 kohdassa tarkoitettuja päätöksiä.
      4.   Seuraavia seikkoja koskevat päätökset edellyttävät vähintään kahden kolmasosan enemmistöä annetuista äänistä:
      
                  a)
               
               
                  JIV-ERICin kehitysstrategioiden hyväksyminen tai muuttaminen;
               
            
                  b)
               
               
                  jäsenyyden tai tarkkailijan aseman päättäminen;
               
            
                  c)
               
               
                  pääjohtajan nimittäminen, erottaminen määräaikaisesti ja irtisanominen;
               
            
                  d)
               
               
                  täydentävien elinten perustaminen;
               
            
                  e)
               
               
                  työjärjestyksen hyväksyminen tai muuttaminen;
               
            
                  f)
               
               
                  vuotuisen työohjelman ja talousarvion hyväksyminen ja muuttaminen.
               
            5.   Seuraavia seikkoja koskevat päätökset edellyttävät kaikkien läsnä olevien JIV-ERICin jäsenten yksimielisyyttä:
      
                  a)
               
               
                  komissiolle esitettävät ehdotukset perussäännön muuttamisesta;
               
            
                  b)
               
               
                  periaatteiden hyväksyminen liitteessä 2 tarkoitetun rahoitusosuuden laskemiseksi ja niiden muuttaminen;
               
            
                  c)
               
               
                  jäsenten ja tarkkailijoiden suoritettavaksi tulevat rahoitusosuudet;
               
            
                  d)
               
               
                  JIV-ERICin purkaminen.
               
            6.   Edellä 13 artiklan 4 ja 5 kohdassa tarkoitetut päätökset voidaan tehdä ainoastaan, jos kaikille jäsenille ilmoitetaan ehdotetuista päätöksistä vähintään kaksi viikkoa ennen kokousta. Edellä 13 artiklan 5 kohdan a ja b alakohdassa tarkoitetut perussäännön ja liitteen 2 muutokset voidaan tehdä ainoastaan, jos kaikille jäsenille ilmoitetaan muutoksen tarkka sanamuoto vähintään kaksi kuukautta ennen kokousta.
      7.   Perussäännön muutoksiin sovelletaan asetuksen (EY) N:o 723/2009 11 artiklan säännöksiä.
      14 artikla
      Pääjohtaja
      1.   Neuvosto nimittää JIV-ERICin pääjohtajan viiden vuoden toimikaudeksi, joka voidaan uusia. JIV-ERICin pääjohtaja vastaa JIV-ERICin tieteellisestä kehittämisestä. Pääjohtaja vastaa neuvoston päätösten täytäntöönpanosta ja kaikkien JIV-ERICin operatiivisten toimien päivittäisestä hallinnoinnista, mukaan lukien koordinointi- ja tukitoimiston toiminta ja korrelaattorin kehittäminen.
      2.   Pääjohtaja on JIV-ERICin laillinen edustaja.
      3.   Pääjohtaja laatii ja toimittaa neuvoston hyväksyttäväksi 12 artiklan 6 kohdan b alakohdassa tarkoitetun vuotuisen työohjelman.
      4.   Kun neuvosto on hyväksynyt vuotuisen työohjelman 12 artiklan 6 kohdan b alakohdan mukaisesti, pääjohtaja vastaa sen täytäntöönpanosta.
      5.   Pääjohtaja voi perustaa avukseen komitean tai komiteoita JIV-ERICin toimien toteuttamisessa.
      15 artikla
      JIV-ERICin koordinointi- ja tukitoimisto
      JIV-ERICin koordinointi- ja tukitoimisto on JIV-ERICin päivittäisen toiminnan keskushallintoyksikkö. Se tukee JIV-ERICin päivittäistä hallinnointia, mukaan lukien tuki neuvostolle. Sen perustaa ja sitä johtaa pääjohtaja.
      6 LUKU
      
         RAHOITUS JA RAPORTOINTI EUROOPAN KOMISSIOLLE
      
      16 artikla
      Budjettiperiaatteet ja tilinpäätös
      1.   JIV-ERICin varoja voidaan käyttää ainoastaan tässä perussäännössä vahvistettuihin tarkoituksiin.
      2.   JIV-ERIC hallinnoi omia varojaan verolainsäädännön mukaisesti. JIV-ERIC voi tavoitteidensa saavuttamiseksi hankkia, käyttää ja hoitaa kolmansien osapuolten varoja.
      3.   JIV-ERICin varainhoitovuosi alkaa 1 päivänä tammikuuta ja päättyy 31 päivänä joulukuuta.
      4.   JIV-ERICin kaikki tulo- ja menoerät on sisällytettävä arvioihin, jotka on laadittava kutakin varainhoitovuotta varten, ja ne on esitettävä vuotuisessa talousarviossa. Vuotuisessa talousarviossa noudatetaan yleisesti hyväksyttyä seurattavuusperiaatetta.
      5.   JIV-ERICin tilinpäätöksen liitteenä on oltava tilintarkastettu selvitys varainhoitovuoden budjetti- ja varainhallinnosta.
      6.   JIV-ERICiin sovelletaan tilinpäätöksen laatimista, ilmoittamista, tarkastamista ja julkistamista koskevia sovellettavan lainsäädännön vaatimuksia.
      7.   JIV-ERICin on varmistettava, että määrärahat käytetään moitteettoman varainhoidon periaatteiden mukaisesti.
      8.   JIV-ERIC kirjaa liiketaloudelliseen toimintaansa liittyvät kustannukset ja tulot erikseen.
      9.   JIV-ERICin koordinointi- ja tukitoimisto vastaa siitä, että kaikista tuloista ja menoista pidetään asianmukaisesti kirjaa.
      17 artikla
      Raportointi
      1.   JIV-ERIC laatii vuosikertomuksen, joka käsittää erityisesti sen toiminnan tieteelliset, operatiiviset ja rahoitusta koskevat näkökohdat. Neuvosto hyväksyy vuosikertomuksen ja toimittaa sen komissiolle ja asianomaisille viranomaisille kuuden kuukauden kuluessa vastaavan varainhoitovuoden päättymisestä. Kertomus julkaistaan.
      2.   JIV-ERIC ilmoittaa komissiolle kaikista olosuhteista, jotka vaarantavat vakavasti JIV-ERICin tehtävien suorittamisen tai estävät JIV-ERICiä täyttämästä asetuksessa (EY) N:o 723/2009 esitettyjä vaatimuksia.
      18 artikla
      Vastuu
      1.   JIV-ERIC vastaa veloistaan.
      2.   JIV-ERICin jäsenten taloudellinen korvausvastuu sen veloista rajoittuu niiden omaan vuotuiseen rahoitusosuuteen sellaisena kuin se määritetään liitteessä 2.
      3.   JIV-ERIC hankkii tarvittavan vakuutussuojan JIV-ERICin kehittämiselle ja toiminnalle ominaisten riskien varalta.
      7 LUKU
      
         TOIMINTAPERIAATTEET
      
      19 artikla
      Yhteistyösopimukset kolmansien osapuolten kanssa
      JIV-ERIC voi tarpeellisiksi katsomissaan tapauksissa tehdä yhteistyösopimuksia kolmansien osapuolten kanssa, joita ovat esimerkiksi tutkimuslaitokset maista, jotka eivät ole JIV-ERICin jäseniä tai tarkkailijoita.
      20 artikla
      Käyttöoikeusperiaatteet
      1.   JIV-ERIC pyrkii huolehtimaan infrastruktuurin avoimesta käytöstä käyttöoikeusperiaatteiden rajoissa ja ehdoin.
      2.   JIV-ERICin tarjoamat tiedot, välineet ja palvelut ovat avoinna tiedeyhteisölle sisällöntarjoajien valtuutuksen ja JIV-ERICin hyväksymän todentamisen perusteella.
      3.   JIV-ERIC varmistaa, että käyttäjät hyväksyvät saatavuuden ehdot ja edellytykset ja että tarvittavista turvallisuusjärjestelyistä huolehditaan tutkimusaineistojen sisäisen tallentamisen ja käsittelyn osalta.
      4.   JIV-ERIC luo selkeät järjestelyt tietoturvaloukkauksia ja salassapitovelvollisuuksien rikkomista koskevien väitteiden tutkimiseksi tutkimusaineistojen osalta.
      21 artikla
      Tieteelliset arviointiperiaatteet
      1.   Edistäessään tieteellistä tutkimusta JIV-ERIC noudattaa avoimuusperiaatetta ja tukee parhaiden käytäntöjen kulttuuria siten kuin yhteistyössä EVN:n kanssa sovitaan ja määritellään.
      2.   Myönnettäessä pääsyä JIV-ERICin tutkimuslaitteistoihin sekä havainnointi- ja korrelaattoriaikaa perusteina käytetään hanke-ehdotusten tieteellistä laadukkuutta ja teknistä toteutettavuutta, jotka arvioidaan riippumattomien asiantuntijoiden tekemissä vertaisarvioinneissa EVN:n vahvistamien edellytysten ja menettelyjen mukaisesti. Korrelaattoriajan myöntäminen riippuu havainnointiajan allokoinnista ja aikataulusta.
      22 artikla
      Tiedonlevitysperiaatteet
      1.   JIV-ERIC toteuttaa kaikki tarvittavat toimenpiteet infrastruktuurin ja sen käytön edistämiseksi tutkimuksessa ja koulutuksessa.
      2.   JIV-ERIC kannustaa käyttäjiään saattamaan tutkimustuloksensa saataville julkisesti ja JIV-ERICin kautta.
      3.   JIV-ERIC ottaa käyttöön tiedonlevitysperiaatteet.
      23 artikla
      Teollis- ja tekijänoikeudet
      1.   JIV-ERICin korrelaattorin tutkimus- ja kehittämistoimintaa varten tarvittavien ja sen tuloksena syntyvien teollis- ja tekijänoikeuksien osalta tunnustetaan omistajuuden periaate, mutta ne voidaan jakaa kaikkien aktiivisten osallistujien kesken, jotka antavat panoksen tutkimustyöhön JIV-ERICin korrelaattorin kehittämisen hyväksi. JIV-ERIC omaksuu teollis- ja tekijänoikeuksia koskeviin suuntaviivoihin ja sopimuksiin yhdennetyn lähestymistavan, jossa otetaan huomioon JIV-ERICille infrastruktuuria tarjoavien kansallisten tutkimuslaitosten oikeudet ja joka kattaa teknologiansiirron ja teollis- ja tekijänoikeuksien jakamisen; tätä varten pääjohtaja ehdottaa työjärjestyksessä vahvistettavia sääntöjä neuvostolle.
      2.   JIV-ERIC tarjoaa tutkijoille opastusta (myös internetsivustolla) sen varmistamiseksi, että JIV-ERICin kautta saatavan aineiston avulla toteutettu tutkimus toteutetaan puitteissa, joissa tunnustetaan aineistojen omistajien omistusoikeus.
      24 artikla
      Työhönotto ja yhtäläiset mahdollisuudet
      JIV-ERIC on yhtäläiset mahdollisuudet tarjoava työnantaja, ja se valitsee jokaiseen tehtävään parhaan ehdokkaan tämän taustasta, kansallisuudesta, uskonnosta tai sukupuolesta riippumatta. Työsopimuksissa noudatetaan sen maan kansallista lakia, jossa henkilöstö otetaan palvelukseen.
      25 artikla
      Hankintojen teko ja verovapautukset
      1.   JIV-ERIC kohtelee hankintamenettelyihin osallistuvia ehdokkaita ja tarjoajia yhdenvertaisesti ja syrjimättömästi riippumatta siitä, onko niiden kotipaikka Euroopan unionissa. JIV-ERICin hankinnoissa noudatetaan avoimuuden, syrjimättömyyden ja kilpailun periaatteita. Neuvosto hyväksyy työjärjestyksessä vahvistettavat säännöt, joissa määritetään täsmällisten hankintamenettelyjen ja -kriteerien kaikki tarvittavat yksityiskohdat.
      2.   Pääjohtaja vastaa JIV-ERICin hankinnoista. Tarjouspyynnöt julkaistaan JIV-ERICin internetsivustolla ja jäsenten ja tarkkailijoiden alueilla. Tarjouskilpailun ratkaisemista koskeva päätös julkaistaan perusteluineen JIV-ERICin internetsivustolla.
      3.   Yksittäisten jäsenten ja tarkkailijoiden JIV-ERICin toimintaan liittyvät hankinnat toteutetaan siten, että JIV-ERICin tarpeet, tekniset vaatimukset ja asianomaisten elinten antamat eritelmät otetaan asianmukaisesti huomioon, ja noudattaen sovellettavaa kansallista lainsäädäntöä.
      4.   Neuvoston direktiivin 2006/112/EY (1) 143 artiklan 1 kohdan g alakohtaan ja 151 artiklan 1 kohdan b alakohtaan perustuvat ja neuvoston täytäntöönpanoasetuksen (EU) N:o 282/2011 (2) 50 ja 51 artiklan mukaiset verovapautukset rajoitetaan arvonlisäveroon sellaisten hyödykkeiden ja palvelujen osalta, jotka on tarkoitettu JIV-ERICin viralliseen käyttöön, joiden arvo on yli 225 euroa ja jotka JIV-ERIC maksaa ja hankkii kokonaan. Näitä vapautuksia ei sovelleta yksittäisten jäsenten hankintoihin. Muita rajoituksia ei sovelleta, sanotun kuitenkaan rajoittamatta 25 artiklan 5 ja 6 kohdan soveltamista.
      5.   Verovapautuksia sovelletaan muuhun kuin taloudelliseen toimintaan, ei taloudelliseen toimintaan.
      6.   Alv-vapautuksia sovelletaan JIV-ERICin pääasiallisten tehtäviensä mukaisesti suorittamaan tieteelliseen, tekniseen ja hallinnolliseen toimintaan tarkoitettuihin tavaroihin ja palveluihin. Tähän sisältyvät kustannukset, jotka aiheutuvat välittömästi JIV-ERICin viralliseen toimintaan liittyvistä konferensseista, ryhmätyötapaamisista ja kokouksista, lukuun ottamatta matka- ja majoituskustannuksia.
      26 artikla
      Tietopolitiikka
      1.   Yleisesti suositaan avoimen lähdekoodin ja vapaan saatavuuden (open access) periaatteita.
      Pääjohtaja ehdottaa neuvostolle hyväksyttäväksi työjärjestyksessä vahvistettavia tietopolitiikan sääntöjä, joita sovelletaan JIV-ERICin infrastruktuurin käyttäjiin EVN:n toimintaperiaatteiden mukaisesti.
      2.   JIV-ERIC huolehtii siitä, että kaikki työkalut ovat julkisesti saatavilla ja asianmukaisesti dokumentoituja.
      8 LUKU
      
         TOIMIAIKA, PURKAMINEN, RIITOJEN RATKAISU JA PERUSTAMISMÄÄRÄYKSET
      
      27 artikla
      Kesto
      JIV-ERIC perustetaan määrittelemättömäksi toimiajaksi.
      28 artikla
      Purkaminen
      1.   JIV-ERICin purkaminen tapahtuu neuvoston päätöksestä sekä 13 artiklan 5 kohdan d alakohdan mukaisesti.
      2.   JIV-ERIC ilmoittaa komissiolle purkamispäätöksestä ilman aiheetonta viivytystä ja joka tapauksessa viimeistään kymmenen vuorokauden kuluessa päätöksen tekemisestä.
      3.   JIV-ERICin velkojen maksamisen jälkeen jäljellä olevat varat jaetaan jäsenten kesken suhteessa niiden JIV-ERICille suorittamiin yhteenlaskettuihin vuotuisiin osuuksiin liitteen 2 mukaisesti.
      4.   JIV-ERIC ilmoittaa komissiolle purkamismenettelyn päättymisestä ilman aiheetonta viivytystä ja joka tapauksessa viimeistään kymmenen päivän kuluessa sen päättymisestä.
      5.   JIV-ERIC lakkaa olemasta päivänä, jona komissio julkaisee asiasta ilmoituksen Euroopan unionin virallisessa lehdessä.
      29 artikla
      Sovellettava laki
      JIV-ERICiin sovelletaan ensisijaisuusjärjestyksessä:
      
                  a)
               
               
                  unionin lainsäädäntöä, erityisesti asetusta (EY) N:o 723/2009;
               
            
                  b)
               
               
                  Alankomaiden lainsäädäntöä niiden asioiden osalta, joihin ei sovelleta (tai sovelletaan vain osittain) unionin lainsäädäntöä;
               
            
                  c)
               
               
                  tätä perussääntöä;
               
            
                  d)
               
               
                  työjärjestystä.
               
            30 artikla
      Riitojen ratkaisu
      1.   Euroopan unionin tuomioistuimella on toimivalta ratkaista JIV-ERICiin liittyvät jäsenten väliset riidat, jäsenten ja JIV-ERICin väliset riidat sekä kaikki riidat, joissa unioni on osapuolena.
      2.   JIV-ERICin ja kolmansien osapuolten välisiin riitoihin sovelletaan tuomioistuinten toimivaltaa koskevaa unionin lainsäädäntöä. Niissä tapauksissa, jotka eivät kuulu unionin lainsäädännön soveltamisalaan, riitojen ratkaisuun sovellettava toimivalta määritetään Alankomaiden lainsäädännön nojalla.
      31 artikla
      Perussäännön saatavuus
      1.   Perussäännön voimassa olevan version on oltava aina julkisesti saatavilla JIV-ERICin verkkosivuilla ja sääntömääräisessä kotipaikassa.
      2.   Kaikki tämän perussäännön toisinnot, jotka on laadittu liitteessä 1 lueteltujen jäsenten virallisilla kielillä, ovat todistusvoimaisia. Kaikki tämän perussäännön toisinnot, jotka on laadittu muiden kuin liitteessä 1 lueteltujen EU:n jäsenvaltioiden virallisilla kielillä, ovat myös todistusvoimaisia. Mikään kielitoisinnoista ei ole etusijalla.
      3.   Komissio vastaa Euroopan unionin virallisessa lehdessä julkaistavan perussäännön alkuperäisen version ja sen muutosten kääntämisestä. Jos komissio ei toimita käännöksiä, niistä vastaa JIV-ERICin koordinointi- ja tukitoimisto.
      32 artikla
      Perustaminen ja siirtymämääräykset
      1.   Isäntämaa kutsuu koolle neuvoston perustamiskokouksen mahdollisimman pian ja viimeistään 45 vuorokauden kuluttua siitä, kun komission päätös JIV-ERICin perustamisesta tulee voimaan.
      2.   Isäntämaa ilmoittaa perustajajäsenille mahdollisista kiireellisistä oikeustoimista, jotka on toteutettava JIV-ERICin puolesta ennen perustamiskokouksen pitämistä. Jos perustajajäsen ei esitä vastalausetta viiden työpäivän kuluessa ilmoituksen saamisesta, isäntämaan asianmukaisesti valtuuttama henkilö toteuttaa oikeustoimet.
      3.   Nykyinen JIVEn johtokunta ja JIVEn johtaja jatkavat toimimista Alankomaiden oikeuden mukaisen säätiön laillisena edustajana siihen asti, kun JIV-ERIC on perustettu. Sekä JIVEn johtokunta että JIV-ERICin neuvosto valtuuttavat JIV-ERICin pääjohtajan määrittämään toiminnan suuntaviivat JIVEn siirtymäkaudella, kun Alankomaiden oikeuden mukaisesta säätiöstä tulee JIV-ERIC.
      
         LIITE 1
      
      
         LUETTELO JÄSENISTÄ JA TARKKAILIJOISTA JA EDUSTAVAT TAHOT
      
      JÄSENET
      
                  Valtio tai valtioiden välinen järjestö
               
               
                  Edustava taho
                  (esim. ministeriö tai tutkimusneuvosto)
               
            
                  Ranskan tasavalta
               
               
                  Kansallinen tieteellisen tutkimuksen keskus (CNRS)
               
            
                  Alankomaiden kuningaskunta
               
               
                  Nederlandse Organisatie voor Wetenschappelijk Onderzoek (NWO)
               
            
                  Ruotsin kuningaskunta
               
               
                  Ruotsin tiedeneuvosto (VR)
               
            
                  Ison-Britannian ja Pohjois-Irlannin yhdistynyt kuningaskunta
               
               
                  Science and Technology Facilities Council (STFC)
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            TARKKAILIJAT
      
                  Valtio tai valtioiden välinen järjestö
               
               
                  Edustava taho
                  (esim. ministeriö tai tutkimusneuvosto)
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
         LIITE 2
      
      
         RAHOITUSOSUUDET
      
      JIV-ERICin neuvosto määrittää seuraavia johtavia periaatteita noudattaen JIV-ERICille suoritettavat rahoitusosuudet vähintään viiden vuoden välein:
      
                  1)
               
               
                  
                     Jäsenten rahoitusosuudet:
                  
                  Kiinteämääräisen liittymismaksun suorittamisen jälkeen jäsenen rahoitusosuus suhteutetaan paikallisiin toimintakustannuksiin. Tämä tarkoittaa sitä, että jäsenet, joilla ei ole radioteleskooppia, suorittavat vain vähimmäisosuuden, kun taas muut jäsenet maksavat suhteessa niiden paikallisiin toimintakustannuksiin.
               
            
                  2)
               
               
                  
                     Isäntämaan osuus:
                  
                  Lähtökohtana on, että isäntämaa suorittaa JIV-ERICille huomattavan rahoitusosuuden isäntämaan osuutena, joka on enintään puolet JIVEn yhteenlasketusta perusbudjetista.
               
            
                  3)
               
               
                  
                     Kaudeksi 2015–2019 sovitut rahoitusosuudet
                  
                  JIV-ERICin jäsenet ovat [… päivänä … kuuta …] sopineet seuraavassa taulukossa esitetyistä rahoitusosuuksista:
                  
                              (euroa)
                           
                        
                               
                           
                           
                              2015
                           
                           
                              2016
                           
                           
                              2017
                           
                           
                              2018
                           
                           
                              2019
                           
                        
                              Alankomaat
                           
                           
                              970 000
                           
                           
                              970 000
                           
                           
                              970 000
                           
                           
                              970 000
                           
                           
                              970 000
                           
                        
                              Yhdistynyt kuningaskunta
                           
                           
                              200 000
                           
                           
                              200 000
                           
                           
                              200 000
                           
                           
                              200 000
                           
                           
                              200 000
                           
                        
                              Ruotsi
                           
                           
                              110 000
                           
                           
                              110 000
                           
                           
                              110 000
                           
                           
                              110 000
                           
                           
                              110 000
                           
                        
                              Ranska
                           
                           
                              50 000
                           
                           
                              50 000
                           
                           
                              50 000
                           
                           
                              50 000
                           
                           
                              50 000
                           
                        
                              
                                 Italia
                              
                           
                           
                              
                                 210 000
                              
                           
                           
                              
                                 210 000
                              
                           
                           
                              
                                 210 000
                              
                           
                           
                              
                                 210 000
                              
                           
                           
                              
                                 210 000
                              
                           
                        
                              
                                 Espanja
                              
                           
                           
                              
                                 140 000
                              
                           
                           
                              
                                 140 000
                              
                           
                           
                              
                                 140 000
                              
                           
                           
                              
                                 140 000
                              
                           
                           
                              
                                 140 000
                              
                           
                        
                              
                                 Etelä-Afrikka
                              
                           
                           
                              
                                 65 000
                              
                           
                           
                              
                                 65 000
                              
                           
                           
                              
                                 65 000
                              
                           
                           
                              
                                 65 000
                              
                           
                           
                              
                                 65 000
                              
                           
                        On huomattava, että Italia, Espanja ja Etelä-Afrikka valmistelevat jäsenyyttä. Niiden rahoitusosuudet esitetään taulukossa kursiivilla täydellisyyden vuoksi.
               
            
         (1)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
      
         (2)  Neuvoston täytäntöönpanoasetus (EU) N:o 282/2011, annettu 15 päivänä maaliskuuta 2011, yhteisestä arvonlisäverojärjestelmästä annetun direktiivin 2006/112/EY täytäntöönpanotoimenpiteistä (EUVL L 77, 23.3.2011, s. 1).